Hizballáh

Hizballáh (z , alebo Hizbu-lláh - Božia strana, Alláhova strana) je libanonská šiitská politická a vojenská organizácia. Vznikla v roku 1982 zjednotením niekoľkých šiitských skupín v reakcii na izraelskú inváziu do Libanonu. V arabskom a moslimskom svete je považovaná za legitímnu politickú stranu, avšak Izrael a niektoré štáty západného sveta ju považujú za teroristickú organizáciu. 

Vojenská zložka Hizballáhu sa nazýva Islamský odpor (al-Mukawama al-Islamíja). Viedla boj proti izraelskej okupácii južného Libanonu a bola aj po stiahnutí izraelskej armády zainteresovaná v pohraničných potýčkach, ktoré viedli k vzniku izraelsko-libanonského konfliktu v júli 2006.

Civilná zložka Hizballáhu sa venuje okrem iného humanitárnej činnosti (prevádzkuje sirotince, nemocnice a školy), vlastní televíznu stanicu al-Manar, rozhlasovú stanicu an-Núr a týždenník as-Safar.

Súčasné postavenie Hizballáhu v Libanone 
Hizballáh posilnil svoje zastúpenie v libanonskom parlamente po voľbách, ktoré prebehli v máji a júni 2005. V 128-člennom parlamente má hnutie teraz 23 poslancov (predtým 8) a vo vláde má dvoch ministrov a tretí je ním podporovaný.

Vznik 
Na konci roku 1982 vyslal Irán svojich tajných agentov do Libanonu za účelom vytvorenia revolučného islamského hnutia v Libanone. Skupina radikálnych šiitských moslimov vedených svojimi religióznymi duchovnými sa stala základom Hizballáhu, organizácie ktorej cieľom bolo vytvoriť v Libanone zmietanom občianskou vojnou teokratickú vládu na iránsky spôsob a následne vytvoriť podobnú vládu v celom arabskom svete. V priebehu rokov sa Hizballáh stal súčasťou libanonského politického procesu, ale tiež organizáciou, ktorá sa pre dosiahnutie svojich cieľov neštíti ani teroru.
Počas svojho pôsobenia sa Hizballáh neustále vyvíjal, za pomoci iránskej a sýrskej asistencie vytvoril mohutnú vojenskú sieť v oblasti južného Libanonu. Milície Hizballáhu boli regrutované hlavne zo šiitských oblastí južne a západne od Bejrútu a samozrejme z južného Libanonu. 
Hizballáh sa stal známy hlavne svojimi teroristickými aktivitami proti Izraelu, či už raketovými útokmi na severný Izrael, alebo bombovými útokmi na rôzne Izraelské objekty v zahraničí. Ďalším cieľom Hizballáhu je USA, ako hlavný zahraničný spojenec Izraela.

Teroristické útoky pripisované Hizballáhu 
 1982-1988 — únosy a vraždy amerických občanov
 David Dodge, prezident American University v Bejrúte, zadržiavaný jeden rok
 Malcolm Kerr, Američan libanonského pôvodu, bývalý prezident American University v Bejrúte, unesený a zavraždený
 Jeremy Levin, šéf Bejrútskej kancelárie CNN, unesený, neskôr zachránený 
 reverend Benjamin Weir, unesený a držaný v zajatí 6 mesiacov
 William Buckley, americký diplomat, unesený a doteraz sa po ňom nenašla žiadna stopa
 Frank Reed, riaditeľ American University v Bejrúte, unesený a prepustený po 44 mesiacoch zajatia
 Joseph Cicippio, finančný kontrolór American University v Bejrúte, unesený a zadržiavaný 5 rokov
 Col. William Higgins, americký veliteľ United Nations Truce Supervisory Organization (UNTSO), unesený a zavraždený
 18. 04. 1983 — explózia bomby v nákladnom automobile pred Americkou ambasádou v Bejrúte, zahynulo celkovo 64 ľudí, z toho 32 libanonských a 17 amerických zamestnancov vrátane riaditeľa CIA pre Blízky východ, 120 osôb zranených
 23. 10. 1983 — nákladné vozidlo s výbušninou vrazilo do haly veliteľského stanovišťa U.S. Marines v Bejrúte, zahynulo 241 vojakov, 81 bolo zranených.
 12. 04. 1984 – bombový útok na reštauráciu blízko americkej leteckej základne Torrejon v Španielsku, zahynulo 18 osôb, zranených bolo 83 osôb
 20. 09. 1984 — pri neočakávanom bombovom útoku na americkú ambasádu vo východnom Bejrúte zahynulo 23 osôb a 21 bolo zranených.
 4. 12. 1984 — teroristi z Hizballáhu uniesli lietadlo Kuvajtských aerolínií a zavraždili dvoch pasažierov – občanov USA -  Charles Hegna a William Stanford.
 14. 06. 1985 — členovia Hizballáhu uniesli lietadlo spoločnosti TWA a zavraždili Roberta Stethema  - potápača U.S. Navy.

Vojenské akcie 
Hizballáh má elitné komando: Jednotku 13. V roku 1997 zničila jednu izraelskú prepadovú jednotku: 11 elitných vojakov zabila a 4 zranila. Tento úspech prispel k stiahnutiu Izraela z južného Libanonu.

Iné projekty 

Politické strany v Libanone
Skupiny označené za teroristické
Islamské politické strany
Partizánske organizácie